पाएं अपने शहर की ताज़ा ख़बरें और फ्री ई-पेपरडाउनलोड करें
दीपक वर्मा |
तहसील के अंतर्गत मूंदी और आसपास में काेराेना संक्रमण तेजी से फैला। यहां बड़ी संख्या में पॉजिटव आए। जबकि वन ग्राम भेंटखेड़ा, सिरकिया, अंधारवाड़ी, टिटवास इन गांवों के लोग अभी कोरोना के प्रभाव से मुक्त है। इसके पीछे तर्क देते हुए पुनासा एसडीएम चंदर सिंह चौहान ने बताया मैंने अपने दौरे के दौरान इन गांव की बसाहट और लोगों के रहने का तरीका देखा है। जिसे देखकर लगता है कि यहां किसी भी तरह का संक्रमण नहीं फैल सकता।
ग्रामीण बोले- यहां कोई संक्रमित नहीं
लगभग 500 की आबादी वाले ग्राम सिरकिया के किसान रामनिवास भूसारे ने बताया हमारे गांव में कोई भी व्यक्ति संक्रमित नहीं है। स्वास्थ्य विभाग के सेक्टर सुपरवाइजर उमेद सिंह मंडलोई ने बताया भेंटखेड़ा में लगभग 200, अंधारवाड़ी में 230 और टिटवास में 270 की आबादी है।
नए ग्राहक देख खुद लगाया लॉकडाउन
पुनासा में बाहरी ग्राहक अचानक बढ़ गए। यह देख व्यापारियों ने तुरंत बैठक की और हर शनिवार-रविवार लॉकडाउन लगाने का निर्णय लिया। एसडीएम चंदरसिंह से मुलाकात की। उन्होंने भी सहमति दे दी। जरूरी सामान की आपूर्ति बाधित न हो इसलिए छोटी दुकानें जैसे किराना, फल सब्जी, आटा चक्की दवाई की दुकान को कुछ समय के लिए आधा शटर खुला रखा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva mar_Deva hin_Deva hin_Deva hin_Deva hin_Deva hin_Deva zho_Hant eng_Latn